Obtočne črpalke skupine GHN so namenjene za prisilni obtok vode v sistemih toplovodnega ogrevanja, prezračevanja in klimatizacije. Hidravlično področje obtočnih črpalk je od 0,1 do 1,7 l/s (0,36 do 6 m3/h), pri pretočni višini 60 kPa (6 m VS). Dovoljena temperatura vode je do 110°C. Črpalka je enostopenjska, centrifugalna, s spiralnim ohišjem in zaprtim tekačem. Rotor je ločen od statorja s prekatno pušo, izdelano iz nerjavnega, nemagnetnega jekla. Vstavljen je v vodo. S posebno pušo je zaščiten proti abrazivnim in korozijskim vplivom. Nerjavna gred elektromotorja oziroma črpalke je vležajena z vodo mazanimi grafitnimi ležaji. Tesnenje je statično.