Centrifugalne obtočne črpalke DC v dvojni izvedbi uporabljamo za pretok hladne in vroče vode, ki ne vsebuje abrazivnih snovi in ni kemično agresivna. Zlasti so primerne za objekte, kjer je potrebna 100 % zanesljivost v obratovanju ( npr. bolnice, šole in vrtci, hoteli itd.. ). Primerne so za sisteme centralnega ogrevanja, klimatsko in hladilno tehniko, kakor tudi za oskrbovanje z vodo različnih porabnikov v industriji. Črpalk z dvopolnim motorjem (n=3000/min) ne priporočamo za sisteme v zgradbah, kjer so vibracije in hrup nezaželeni. Hidravlično področje centrifugalnih črpalk CL je do 150 m3/h pri tlačni višini do 6*10e5 Pa (6 bar). Dovoljena temperatura vode je do 140° C.