Črpalke EGHND so elektronsko regulirane obtočne črpalke za vgradnjo v sisteme za ogrevanje in klimatizacijo, ki samodejno regulirajo število vrtljajev in moč motorja. Široko območje nastavitve hidravličnih parametrov omogoča optimalno prilagoditev črpalke potrebam ogrevnega sistema pri minimalni porabi električne energije. Analogni način regulacije zagotavlja neobčutljivost na elektromagnetne motnje. Vse črpalke s frekvenčnimi pretvorniki imajo odlično lastnost, da omogočijo prihranek energije z najboljšimi izkoristki. V črpalke je vgrajena zaščita proti preobremenitvi, kratkemu stiku, prenapetosti in previsoki temperaturi. Temp. medija od 15° do 110° C. Temperatura medija ne sme biti manjša od temp. okolice (0° do 40°C). Hidravlično področje je do 140 m3/h pri tlačni višini do 120 kPa.