Delovanje črpalke :
Črpalko lahko nastavimo na tri različne obratovalne karakteristike, ki so označene z rdečo, rumeno in zeleno barvo. Delovna točka črpalke je vedno v presečišču izbrane karakteristike črpalke in krivulje hidravličnega upora sistema. Črpalka ima v enostavnem elektronskem pomnilniku shranjene vrednosti toka za točki presečišč neregulirane krivulje in izbrane karakteristike s krivuljo upornosti. To dejstvo uporabimo za enostavno regulacijo. Vsako uro regulator črpalke preveri vrednost toka za max upornost na neregulirani krivulji črpalke. Po vnaprej znani vrednosti ustrezno zmanjša tok na nastavljeno karakteristiko.Tako se črpalka prilagaja različnim upornostim sistemov v časovnih intervalih, ki zadoščajo temperaturnim spremembam manjših ogrevnih sistemov.       
